འཇིག་རྟེན་ལས་འདས་པའི་ཡན་ལག་བདུན།
རྒྱ་གར་སྐད་དུ། ལོ་ཀ་ཨུཏྟར་ཨ་ག་ས་བ་ཏ་ཀ་བི་དྷི། བོད་སྐད་དུ།
འཇིག་རྟེན་ལས་འདས་པའི་ཡན་ལག་བདུན་པའི་ཆོ་ག སངས་རྒྱས་དང་
བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། ། དཔལ་རྡོ་རྗེ་སེམས་
དཔའ་ལ་ཕྱག་འཚལ་ལོ། ། ཕྱག་གནས་ཕྱག་བྱེད་ཕྱག་རྣམས་ནི། ། གང་ཚེ་ཐ་
དད་མི་དམིགས་པ། ། དེ་འདིར་སྔགས་པའི་ཕྱག་ཡིན་ཏེ། ། རྡོ་རྗེ་ཕྱག་ཅེས་
བརྗོད་པ་ཡིན། ། མཆོད་གནས་མཆོད་བྱེད་མཆོད་པ་རྣམས། གང་ ཚེ་ སྣ་
ཚོགས་མི་དམིགས་པ། ། དེ་ཚེ་་མཆོད་པ་ཆེན་པོ་སྟེ། ། རྡོ་རྗེ་མཆོད་པ་ཞེས་
བརྗོད་དོ། ། བཤགས་བྱ་ ཆགས་ བྱེད་ བཤགས་ པ་ རྣམས། ། གང་ཚེ་རྣལ་
འབྱོར་པས་མ་མཐོང་། ། རང་བཞིན་དག་པར་ཡང་དག་མཐོང་། ། དེ་འདིར་
བཤགས་པའི་མཆོག་ཡིན་ནོ། ། རྗེས་ཡི་རང་བྱ་ཐམས་ཅད་དང་། ། བདག་
དང་རྗེས་སུ་ཡི་རང་བ། ། རྣལ་འབྱོར་པ་ཡིས་མཉམ་པར་མཐོང་། ། རྗེས་སུ་
ཡི་རང་དམ་པ་ཡིན། ། སྒྱུ་མས་སྤྲུལ་པའི་སངས་རྒྱས་དང༌། ། སྒྱུ་མས་སྤྲུལ་
པའི་ལུས་ཅན་ཕྱིར། ། བྲག་ཆ་ལྟ་བུའི་ཆོས་རྣམས་ནི། ། བསྟན་པར་ཡང་དག་
བསྐུལ་འདེབས་པ། ། སྤྲུལ་པ་དག་དང་མཚུངས་པར་ནི། ། ཐལ་མོ་སྦྱར་ནས་
སྐུལ་བྱེད་ཅིང་། ། རྡོ་རྗེ་རྣལ་འབྱོར་མཉམ་པར་མཐོང་། ། སྐུལ་བར་བྱེད་
པའི་མཆོག་ཏུ་འདོད། ། མྱ་ངན་འདས་ཞེས་སངས་རྒྱས་རྣམས། ། འཁོར་བ་
སྤྲུལ་པ་བཞིན་དུ་ནི། ། སེམས་ཅན་སྤྲུལ་པའི་དོན་གྱི་ཕྱིར། ། བཞུགས་པར་
གསོལ་འདེབས་ དེ་ ཉིད་ རིག ། འཇིག་རྟེན་འདས་པ་ཉིད་ཀྱི་ཕྱིར། ། དེ་
འདིར་གསོལ་ འདེབས་ མཆོག་ ཏུ་འདོད། ། དམིགས་པ་ ཅན་ དུ་ འཇུག་ པ
པ་
98

ཉིད། ། ཐམས་ཅད་འཇིག་རྟེན་པ་ཉིད་ཡིན། ། རྫོགས་པའི་བྱང་ཆུབ་རྨི་འདྲ་
ལ། ། དེ་ཉིད་རིག་པས་རྨི་འདྲའི་རིགས། ། རྨི་འདྲའི་སྲིད་པར་གནས་པ་
ཡི། ། སེམས་ ཅན་རྣམས་ལ་ཕན་བཏགས་པས། ། ཆོས་དབྱིངས་བཞིན་ དུ་
དཔག་མེད་པར། ། དགེ་བ་ཐམས་ཅད་ཡོངས་བསྔོས་ནས། ། དེ་འདིར་བསྔོ་
བ་དམ་པ་སྟེ། ། སངས་
ས་ རྒྱས་ ཀུན་ གྱི་ རབ་ ཏུ་ བསྔགས། ། འཇིག་རྟེན་ལས་
འདས་པའི་ཡན་ལག་བདུན་པའི་ཆོ་ག་སློབ་དཔོན་མཁས་པ་ཆེན་པོ་དཔལ་མར་
མེ་མཛད་ཡེ་ཤེས་ཀྱིས་དཔལ་བསམ་ཡས་ལྷུན་གྱིས་གྲུབ་པའི་གཙུག་ལག་ཁང་
ཆེན་པོར་མཛད་པ་རྫོགས་སོ། ། ། །
66
99